Elämysmatkat on ehdolla vuoden matkailuyritykseksi! | Elämys Group
Suomen matkatoimistoalan liitto (SMAL) järjestää vuosittain Finnish Travel Galan, jossa palkitaan matkailualan vuoden onnistujat. Gaalassa jaetaan palkintoja eri palkintokategorioissa ja kuhunkin kategoriaan gaalan palkintoraati on valinnut short list -ehdokaat. Elämysmatkat on ansaitusti ehdolla kisan pääkategoriassa vuoden matkailuyritykseksi mm. Aurinkomatkojen ja Tjäreborgin rinnalla.
Vahvan kasvun ja tuloksenteon vuonna Elämysmatkat lisäksi perusti uuden incoming-tiimin, muutti uusiin tyylikkäisiin tiloihin Vallilaan sekä modernisoi toiminnanohjaus- ja verkkokauppajärjestelmänsä.
Onnistumisia ei rakennettu yhdessä kaudessa. Lähes 30 vuotta sitten Pette Halmeen vetovastuulla aloitettu pohjatyö ja viimeisen kahdeksan vuoden uudistus- ja kehitystyö Jussi Viskarin ja Aarni Kotilaisen nuoteilla saavuttivat kaudella tason, joka näkyi ja kuului kaikilla matkailubisneksen osa-alueilla, joilla Elämysmatkat on mukana.
Kaikkien kategorioiden voittajat julkaistaan Finnish Travel Galassa 5.10.2018. Äänestysaikaa päättyi sunnuntaina 16.9.2018 saakka ja arvontaan osallistuneille ilmoitetaan voitosta henkilökohtaisesti. #finnishtravelgala